stanford-oval/wikipedia huggingface dataset:
C More
Urheilutiimi

Antero Mertaranta, selostaja (jääkiekko, jalkapallo ja yleisurheilu)
Olli Eronen, selostaja (jääkiekko)
Sebastian Waheeb, selostaja (jääkiekko)
Tuomas Virkkunen, selostaja (jalkapallo)
Kim Källström, selostaja (jalkapallo)
Lauri Kottonen, selostaja (jalkapallo)
Juho Kokko, selostaja (jääkiekko, ralli ja rallicross)
Aleksis Ärje, selostaja (ralli ja jääkiekko)
Toni Saukkola, selostaja (jääkiekko ja jalkapallo)
Jani Alkio, selostaja (jääkiekko ja rallicross)
Mika Saukkonen, selostaja (jääkiekko ja yleisurheilu)
Julius Sorjonen, selostaja (jääkiekko ja jalkapallo)
Teppo Laaksonen, selostaja (jääkiekko ja jalkapallo)
Mika Laurila, selostaja (amerikkalainen jalkapallo)
Ville Lepistö, studioisäntä (jalkapallo)
Niclas Lönnqvist, ruotsinkielinen selostaja (jääkiekko)
Jani Uotila, urheilutoimittaja ja selostaja (tennis)
Tomi Tuominen, urheilutoimittaja ja selostaja (ralli)
Timo Haapaniemi, urheilutoimittaja
Teemu Niikko, toimituspäällikkö ja studioisäntä (jääkiekko)
Timo Innanen, jalkapallotoimittaja
Petteri Sihvonen, jääkiekkotoimittaja
Toni Immonen, urheilutoimittaja
Jukka Lohva, urheilutoimittaja
Matti Nyrhinen, urheilutoimittaja
Markus Autero, urheilupäällikkö
Karri Kivi, jääkiekkoasiantuntija
Olli Jokinen, jääkiekkoasiantuntija
Tero Lehterä, jääkiekkoasiantuntija
Petri Pasanen, studioisäntä (jalkapallo ja amerikkalainen jalkapallo)
Mikael Forsell, jalkapalloasiantuntija
Antti Niemi, jalkapalloasiantuntija
Mika Väyrynen, jalkapalloasiantuntija
Tommi Evilä, yleisurheiluasiantuntija
Mika Järvinen, yleisurheiluasiantuntija
Aiheesta muualla

C More Suomen kotisivut
| --- | --- |
Auktoriteettitunnisteet: Henkilöt :  Yle
Red Dead Redemption

| Red Dead Redemption |
| --- | --- |
 Päähahmo John Marston pelin virallisessa kansikuvassa.
Kehittäjä:  Rockstar San Diego Rockstar North
Julkaisija:  Rockstar Games
Jakelija:  Take-Two Interactive
Ohjaaja:  Ted Carson Josh Bass Daren Bader
Tuottaja:  Steve Martin David Kunkler Josh Needleman John Ricchio
Suunnittelija:  Christian Cantamessa Leslie Benzies Alan Blaine Silas Morse
Käsikirjoittaja:  Dan Houser Michael Unsworth Christian Cantamessa
Taiteilija:  Nick Trifunovic George Davis
Säveltäjä:  Bill Elm Woody Jackson
Ohjelmoija:  Ted Carson
Pelisarja:  Red Dead
Pelimoottori:  RAGE  Euphoria 
Julkaistu:  PlayStation 3, Xbox 360NA 18. toukokuuta 2010AUS 21. toukokuuta 2010JP 7. lokakuuta 2010 PlayStation 4, Nintendo SwitchWW 17. elokuuta 2023 Microsoft WindowsWW 29. lokakuuta 2024
Lajityyppi:  kolmannen persoonan ammunta, toimintaseikkailu
Pelimuoto:  yksinpeli, moninpeli
Ikäluokitus:  PEGI: 18  BBFC: 18  ESRB: M  Virheellinen ESRB-arvo  OFLC: MA15+ 
Alusta:  PlayStation 3, Xbox 360, PlayStation 4, Nintendo Switch 
Jakelumuoto:  Blu-ray, DVD
Virallinen sivusto
Lisää peliartikkeleitaVideopelien teemasivulla
Infobox OK       : 
Red Dead Redemption on Rockstar San Diegon kehittämä avoimeen pelimaailmaan sijoittuva kolmannen persoonan ammuntapeli, jonka Rockstar Games julkaisi toukokuussa 2010. Kyseessä on Red Dead Revolverin ”henkinen seuraaja”. Peli on julkaistu Xbox 360- ja PlayStation 3 -pelikonsoleille ja julkaistiin myöhemmin myös Nintendo Switch- ja PlayStation 4 -pelikonsoleille. Pelisarjan seuraava osa Red Dead Redemption 2 ilmestyi lokakuussa 2018. Sen tapahtumat sijoittuvat aikaan ennen Redemptionin tapahtumia.
Red Dead Redemptionin tapahtumat sijoittuvat 1910-luvun villiin länteen, Yhdysvaltojen ja Meksikon rajalle. Teollistuminen on jo kovassa vauhdissa, mikä näkyy moottorilla toimivista autoista ja kaupunkien välisistä rautatieverkostoista. Entinen lainsuojaton ja tarinan protagonisti, John Marston saapuu Armadillon kaupunkiin, sillä liittovaltion agentit kiristävät Marstonia etsimään ja neutralisoimaan entiset rikoskumppaninsa uhkaamalla hänen vaimonsa ja lapsensa henkeä.
Peliä myytiin 8. kesäkuuta 2010 mennessä yli viisi miljoonaa kappaletta.
Pelaaminen

Red Dead Redemption on kolmannesta persoonasta kuvattu villiin länteen sijoittuva toimintaseikkailupeli, jonka avoimessa peliympäristössä pelaaja voi suorittaa tehtäviä haluamallaan tavalla. Päähenkilö John Marston voi osallistua tarinaa edistävien päätehtävien ohella myös julkisten hirttäjäisten kaltaisiin satunnaistapahtumiin tai ympäristössä esiintyvien henkilöiden tarjoamiin työtehtäviin. Pelissä voi myös suorittaa vapaaehtoisia sivuaktiviteetteja, kuten kaksintaisteluita ja uhkapelaamista. Riistan metsästäminen on myös mahdollista, ja siitä saatavan lihan voi myydä rahaa vastaan kaupungilla.
Vaikka 1910-luvun alussa oli jo moottorikäyttöisiä ajoneuvoja, pelissä kuljetaan pääasiassa hevosella. Pelaaja voi hyödyntää ratsuaan myös taistelussa, sillä sen päältä voi ampua tai lassota vihollisia hevosen päälle kuljetettavaksi. Peli tukee kyseistä toimintamallia myös siinä mielessä, että etsintäkuulutetuista maksetaan suurempia palkkioita elävinä kuin kuolleina. Päähahmo ei kuitenkaan osaa uida, vaan hukkuu liian syvälle mentäessä.
Pelaaja voi tukeutua tulitaisteluiden ajaksi kiinteiden esteiden taakse ja ampua sieltä sokkona tai automaattista ja vapaata tähtäystä hyödyntäen. Mukana on myös ”Dead Eye” -tähtäysjärjestelmä, jonka avulla pelaaja voi hidastaa aikaa ja merkitä vihollisensa tähtäyspisteillä. Kun hidastus loppuu, Marston ampuu kohteensa äärimmäisen nopeasti. Pelihahmojen fysiikkamallinnus on toteutettu Euphoria-pelimoottorilla. Tulitaistelussa viholliset reagoivat osumiin realistisesti ympäristön ja osumakohdan mukaan.
Pelin varustevalikoima pohjautuu villin lännen aikaiseen aseteknologiaan. Pelaaja voi hankkia uusia aseita käyttöönsä kaupungeissa sijaitsevista liikkeistä tai saada niitä suorittamalla tehtäviä. Mukana on muun muassa revolvereita, haulikoita ja useita erilaisia kiväärejä. Perinteisten mallien lisäksi käyttöön saa pitkille etäisyyksille tarkoitetun tarkkuuskiväärin sekä erityisen suurta vahinkoa tuottavan puhvelikiväärin. Tarinan edetessä Marston saa käyttöönsä myös heittoveitsiä, polttopulloja, dynamiitteja, pistooleja sekä konekiväärejä.
Red Dead Redemption sisältää kaksi Marstonin moraalia kuvastavaa piirrettä: kunnia (honor) ja maine (fame). Pelin sisäinen järjestelmä jakaa pisteitä niiden mittareihin pelaajan tekojen ja valintojen mukaisesti. Marston voi esimerkiksi kasvattaa häneen kohdistunutta kunnioitusta pelastamalla viattomia siviilejä tai palauttamalla lainsuojattomia elävänä vankilaan. Vastaavasti siviilien tappaminen ja muut rikokset vähentävät kunnioitusta. Mainepisteet puolestaan kuvaavat sitä, kuinka tunnettu henkilö Marston on. Mainetta voi saada esimerkiksi suorittamalla tehtäviä ja voittamalla kaksintaisteluja. Toisin kuin kunnioitus, pelaajan maine eli tunnettuvuus ei voi laskea. Kunniakkaana tunnettu hahmo saa satunnaiset rikkeensä anteeksi ja myös halvemmat hinnat useimmissa liikkeissä. Toisaalta silminnäkijät eivät aina uskalla ilmiantaa kunniattoman pelihahmon rikoksia, ja heidät on helpompi lahjoa. Kunnia ja maine yhdessä vaikuttavat myös siihen, kuinka NPC-hahmot yleisesti suhtautuvat Marstoniin.
Pelaaminen > Moninpeli

Red Dead Redemption sisältää enimmillään 16 pelaajaa tukevan moninpelin. ”Free Roamia” lukuun ottamatta kaikki pelimuodot, sekä joukkue- että yksilöpohjaiset, alkavat meksikolaisella kaksintaistelulla. Mikäli pelaajat ovat joukkueissa, he seisovat vastakkain kahdessa rivissä, muussa tapauksessa kehässä. Pelitiloista voi ansaita kokemuspisteitä, mutta niiden kertyminen vaikuttaa ainoastaan Free Roamiin, jonne avautuu uusia hahmomalleja ja kullalla maalattujen aseiden kaltaista lisäsisältöä.
Sekä yksilö- että joukkuepohjaiset versiot ”Shootout”-pelimuodosta noudattavat perinteisen deathmatchin kaavaa, jossa pelaajien tulee eliminoida mahdollisimman monta vastustajaa. ”Hold Your Own” vastaa monista peleistä tuttua lipunryöstöä, jossa kummankin joukkueen tulee suojella omaa kultasäkkiänsä. ”Grab The Bagissa” toinen joukkue hyökkää ja toinen puolustaa; osapuolesta riippuen tarkoituksena on joko kaapata säkki ja palauttaa se takaisin tukikohtaan tai vastaavasti puolustaa sitä. ”Gold Rushissa” kaikki pelaajat ovat omillaan ja pyrkivät viemään kentälle ilmestyviä kultasäkkejä palautusarkuille mahdollisimman monta kertaa. Free Roamissa yhteensä 16 pelaajaa voi tutkia avointa pelimaailmaa ja suorittaa siellä esiintyviä haasteita. Pelaajat voivat myös lyöttäytyä yhteen maksimissaan kahdeksan hengen joukkueiksi ja suorittaa tehtäviä yhdessä.
Tarina > Hahmot

John Marston on pelin protagonisti, entinen lainsuojaton, joka sittemmin on jättänyt rikollisen elämän taakseen ja elää perheensä kanssa rauhallista elämää omalla maatilallaan. Liittovaltion agentit kuitenkin kiristävät Marstonia, jolloin tämä joutuu etsimään ja neutralisoimaan entiset rikoskumppaninsa.
Bill Williamson on Marstonin entinen jengitoveri, joka on entisen jengin hajottua perustanut oman rikollisjoukkonsa ja toimii New Austinin osavaltion alueella tukikohtanaan hylätty Meksikon–Yhdysvaltain sodan aikainen linnoitus, Fort Mercer.
Javier Escuella on meksikolaissyntyinen rikollinen, joka niin ikään toimi Marstonin ja Williamsonin kanssa samassa jengissä. Jengin hajoamisen jälkeen hän on palannut takaisin kotimaahansa Meksikoon.
Dutch van der Linde on yksi pelin antagonisteista. Hän toimi johtajana rikollisjengissä, jossa John aikoinaan oli mukana. Hän on karismaattinen johtaja, joka näkee itsensä Robin Hoodin kaltaisena hyveellisenä roistona. Alkuperäisen jenginsä hajottua hän on koonnut uuden alkuperäisasukkaista koostuvan jengin.
Edgar Ross on liittovaltion palveluksessa toimiva agentti ja niin ikään yksi pelin antagonisteista. Hän on ottanut Johnin perheen vangiksi ja painostaa siten Johnia tekemään yhteistyötä neutralisoidakseen entiset rikoskumppaninsa.
Archer Fordham on Edgar Rossin apuna toimiva liittovaltion agentti. Toisin kuin Ross, hän ei suhtaudu Marstoniin yhtä kyynisesti, vaan hänessä on jopa havaittavissa kunnioitusta Marstonia kohtaan tämän suoritettua agenttien hänelle osoittamat tehtävät.
Abraham Reyes on meksikolainen kapinallisjohtaja, joka auttaa Johnia löytämään Meksikossa piileskelevän Javier Escuellan. Reyes on alun perin rikkaasta suvusta, ja hän on opiskellut kotimaansa lisäksi myös Euroopassa. Vallankumouksessa hän on kuitenkin asettunut kapinallisten puolelle ja karismaattisuutensa ansiosta hänen on onnistunut koota ympärilleen suuri taistelijajoukko. Pelin loppupuolella selviää, että Reyesistä tulee lopulta Meksikon presidentti, mutta valta tekee hänestä hirmuhallitsijan.
Jack Marston on Johnin teini-ikäinen poika. John haluaa, ettei Jack seuraisi tämän jalanjälkiä ja ryhtyisi lainsuojattomaksi. Pelin pääjuonen jälkeen Jackista tulee pelin protagonisti.
Kehitys

Peli esiteltiin medialle ensi kertaa vuoden 2005 E3-messuilla Sonyn pitämässä tiedotustilaisuudessa. Kehittäjät näyttivät Redemptionista trailerin, joka toimi tekniikkademonstraationa RAGE-pelimoottorille. Projekti tunnettiin tuolloin työnimellä Old West Project. Pelin alustavaksi julkaisupäivämääräksi ilmoitettiin ensimmäisten virallisten trailereiden yhteydessä huhtikuu 2010, mutta Rockstar ei pysynyt aikataulussa ja joutui siirtämään sen seuraavaksi kuukaudeksi.
Redemptionin kehitystiimi koki noin kuusivuotisen projektin aikana huomattavan suuria vaikeuksia. Tiimi antoi medialle lausuntoja, joissa kuvaili pelin olleen ”täydellinen katastrofi suurimman osan vuodesta 2009 ja sitä edeltävänä aikana”. Sen jälkeen projekti kääntyi heidän sanojensa mukaisesti parempaan suuntaan, mutta kaikista ongelmista ei päästy eroon. Kehityksessä ilmenneet vastoinkäymiset johtuivat pitkälti järjestäytymättömyydestä ja suuntaa antavan johtoportaan puutteesta. Rockstar Games pahoitteli työntekijöille jälkikäteen sitä, että he saattoivat tuntea työympäristönsä asettamat vaatimukset epämukaviksi. Yksi Rockstarin lähteistä arvioi, että pelin tulisi myydä noin neljän miljoonan dollarin edestä kappaleita, jotta varat riittäisivät rahoittamaan kehityksestä koituneet kulut.
Game Informerin vuoden 2010 huhtikuisessa lehdessä annettiin ymmärtää, että peli olisi tekeillä PlayStation 3:n ja Xbox 360:n lisäksi myös tietokoneelle. Rockstar kiisti väitteet ja täsmensi, ettei PC-versio olisi ainakaan toistaiseksi työn alla.
Kehitys > Markkinointi

Pohjois-Amerikassa Rockstar teki GameStopin kanssa ennakkotilaustarjouksen, jossa kuka tahansa sai äänestää Marstonille lisäasun kolmesta eri vaihtoehdosta. Vain ennakkotilauksen tehneet saavat käyttöönsä voittaja-asun ”Deadly Assassinin”, joka puolittaa ”Dead Eye” -tähtäysjärjestelmän latausajan.
GameStopin lisäksi myös monet muut myyjät ympäri maailmaa tekivät yhteistyötä ennakkotilauslahjojen suhteen. Näitä olivat muun muassa Best Buyn tarjous ”War Horse” ja Amazonin ”Golden Guns”. Sotahevonen on nopeampi ja kestävämpi kuin normaali ratsu ja kultaiset aseet puolestaan lisäävät tapoista saatavien mainepisteiden määrää. Rockstar Gamesin virallinen verkkokauppa Rockstar Warehouse tarjosi ennakkotilaajilleen T-paitoja.
Pelistä julkaistiin edellä mainittuja bonuksia sisältävä Limited Edition -kokoelma. Limited Editionissa on erikoiskansi, jonka voi ottaa pelin oikean kotelon päältä pois. Limited Editionin lisäsisällöt lunastetaan käyttöön erillisellä koodilla.
Kehitys > Ladattava lisäsisältö

Toukokuussa 2010 Rockstar ilmoitti julkaisevansa ilmaista lisäsisältöä sekä PlayStation 3- että Xbox 360 -versioille kesäkuun aikana. Ensimmäinen ladattava laajennus Outlaws to the End Co-Op sisältää kuusi uutta yhteistyötehtävää, jotka ovat pelattavissa 2–4 muun henkilön kanssa yhteistyöpelitilassa. Laajennuksessa on myös uusia moninpelipalkintoja sekä trophyja ja achievementeja. Rockstar on julkaissut ilmestymispäivän jälkeen myös maksulliset lisäosapaketit ”Legends and Killers”, ”Liars and Cheats” sekä "Undead Nightmare".
Lokakuussa 2011 Rockstar julkaisi pelistä Game of the Year Edition -version, joka sisältää kaikki julkaistut lisäsisällöt.
Kehitys > Musiikki

Red Dead Redemptionin ääniraita on enimmäkseen Woody Jacksonin ja Friends of Dean Martinez -rockyhtyeen jäsenen, Bill Elmin säveltämä, mutta työhön osallistui myös useita muita henkilöitä, kuten James Lidell ja ruotsalainen folkmuusikko José Gonzales.
|  |
| --- | --- | --- | --- | --- | --- | --- | --- | --- | --- |
| Nro | Nimi | Sävel | Kesto |  |  |  |  |  |  |
| 1. | ”Red Dead Redemption” | Bill Elm & Woody Jackson | 5.38 |  |  |  |  |  |  |
| 2. | ”Compass (Red Dead On Arrival Version)” | James Lidell | 2.59 |  |  |  |  |  |  |
| 3. | ”Already Dead” | Bill Elm & Woody Jackson | 1.31 |  |  |  |  |  |  |
| 4. | ”Redemption In Dub” | Bill Elm & Woody Jackson | 2.09 |  |  |  |  |  |  |
| 5. | ”Dead End Alley” | Bill Elm & Woody Jackson | 2.06 |  |  |  |  |  |  |
| 6. | ”Muertos Rojos (aka The Gunslinger’s Lament)” | Bill Elm & Woody Jackson | 5.50 |  |  |  |  |  |  |
| 7. | ”Triggernometry” | Bill Elm & Woody Jackson | 5.23 |  |  |  |  |  |  |
| 8. | ”Estancia” | Bill Elm & Woody Jackson | 2.02 |  |  |  |  |  |  |
| 9. | ”El Club De Los Cuerpos” | Bill Elm & Woody Jackson | 6.24 |  |  |  |  |  |  |
| 10. | ”Exodus In America” | Bill Elm & Woody Jackson | 4.59 |  |  |  |  |  |  |
| 11. | ”The Shootist” | Bill Elm & Woody Jackson | 4.17 |  |  |  |  |  |  |
| 12. | ”The Outlaw’s Return” | Bill Elm & Woody Jackson | 6.54 |  |  |  |  |  |  |
| 13. | ”Luz Y Sombra” | Bill Elm & Woody Jackson | 5.19 |  |  |  |  |  |  |
| 14. | ”Bury Me Not On The Lone Prarie” | William Elliot Whitmore | 2.24 |  |  |  |  |  |  |
| 15. | ”Born Unto Trouble” | Bill Elm & Woody Jackson | 3.12 |  |  |  |  |  |  |
| 16. | ”Far Away” | José González | 4.39 |  |  |  |  |  |  |
| 17. | ”Horseplay” | Bill Elm & Woody Jackson | 3.49 |  |  |  |  |  |  |
| 18. | ”Deadman’s Gun” | Ashtar Command | 4.15 |  |  |  |  |  |  |
| 19. | ”Gunplay” | Bill Elm & Woody Jackson | 1.28 |  |  |  |  |  |  |
|  |  |  | 75.18 |  |  |  |  |  |  |
Vastaanotto

| Vastaanotto> Yhteispisteet.Kerääjä | Vastaanotto> Yhteispisteet.Pisteet |
| --- | --- |
GameRankings: 94,66 % (PS3)  94,12 % (X360) 
Metacritic: 95/100 (PS3)   95/100 (X360) 
Arvostelupisteet
Julkaisu: Pisteet
1UP.com: A 
Edge: 9/10 
Eurogamer: 8/10 
G4: 5/5 
Game Informer: 9,75/10 
GamePro:  
GameSpot: 9,5/10 
GameSpy:  
GamesTM: 9/10 
GameTrailers: 9,5 
IGN: 9,7/10 
Official PlayStation Magazine (UK): 10/10 
Official Xbox Magazine (UK): 9/10 
PALGN: 9/10 
Play Magazine: 92/100 
Red Dead Redemption on osoittautunut menestykseksi kriitikoiden keskuudessa ja sitä on sanottu kaikkien aikojen laadukkaimmaksi villiin länteen sijoittuvaksi videopeliksi. Kansainvälistä arvostelumenestystä mittaavalla Metacritic-sivustolla Redemptionin valikoitujen arvostelujen keskiarvoksi on laskettu 95 prosenttia.
The New York Timesin toimittaja Seth Schiesel totesi, ettei ole vuodesta 1996 alkaneella ja 1 100 artikkelia käsittävällä urallaan kokenut tarvetta kuvata jotakin teosta ranskankielisellä ilmaisulla tour de force (poikkeuksellinen taiteellinen saavutus, jota ei todennäköisesti tulla ylittämään; neronleimaus). Se ilmaisu kuitenkin kuvaa parhaiten Red Dead Redemptionia.
Englantilainen Official PlayStation Magazine antoi pelille täydet pisteet kehuen sen lähes jokaista osa-aluetta. Lehti korosti muun muassa erinomaista ääninäyttelyä, upeasti toteutettua renderöintitekniikkaa sekä ainutlaatuista tarinaa. Heidän mielestään pelin soundtrack oli myös täydellisesti suunniteltu. Lievää kriittikkiä kohdistui ainoastaan itseään toistavien ihmisryhmittymien tehtäviin, joissa sinä ”puolustat tätä vaunua, torjut nuo rosvot, suojelet tätä postivaunua ja niin edelleen.” OPM päätti arvostelunsa luonnehtimalla pelin addiktoivaa luonnetta seuraavasti: ”Kun jäät koukkuun, paluuta ei enää ole.”
Myös monialustapainotteinen pelilehti GamesTM kehui villin lännen ympäristöä laajaksi, kauniiksi ja vetoavaksi tutkimisen kohteeksi. Huolimatta siitä, ettei koko pelikenttää ole täytetty palkitsevilla löydöillä, lehti päätyi johtopäätökseen: ”Vaikka Rockstar San Diego saattaa nähdä vaikeaksi täyttää jokainen avoin alue mielenkiintoisella ja tuoreella pelattavuudella, se valaa sen täyteen vahvalla kauneudella ja mukaansatempaavalla tarinankerronnalla.”
IGN:n mielestä Redemption on selkeästi aikaansa edellä, eikä löytänyt lievien bugien lisäksi juuri minkäänlaista moitittavaa. He kuvasivat sitä yhdeksi tämän hetken kauneimmista, syväulotteisimmista ja hauskimmista peleistä, joka on nostanut villin lännen lajityypin aivan uudelle tasolle. He painottivat muun muassa peliympäristön hahmorikasta ja värimaailmaltaan onnistunutta mallintamista, minkä ansiosta miljöö tuntuu elävältä. Samantyyppisen lausunnon ympäristön ”hengittävyydestä” antoi myös Gamereactorin Jonas Mäki, joka merkitsi pelille täydet pisteet.
Aiheesta muualla

Red Dead Redemption MobyGamesissa (englanniksi)
Viralliset kotisivut (englanniksi)
Red Dead Redemption Wikiassa (englanniksi)
Euphoria-moottoria käyttävät videopelit
| --- | --- |
Rockstar Games:  Grand Theft Auto IV The Lost and Damned  The Ballad of Gay Tony  Grand Theft Auto V  Red Dead Redemption Undead Nightmare  Max Payne 3 
LucasArts: Star Wars: The Force Unleashed (Ultimate Sith Edition)
NaturalMotion: Backbreaker
Pelissä on suuri avoin peliympäristö.
Maijastina Kahlos

Maijastina Kahlos
Maijastina Kahlos (s. 1967 Rautalampi) on suomalainen historioitsija ja antiikintutkija. Hän on latinan kielen ja Rooman kirjallisuuden dosentti Helsingin yliopistossa.
Kahlos väitteli filosofian tohtoriksi vuonna 1998 roomalaisesta senaattorista Praetextatuksesta. Kahloksen erikoisaloja ovat Rooman 300- ja 400-lukujen historia, Rooman valtakunnan uskonnot, myöhäisantiikin kulttuuri sekä roomalaisen arjen historia.
Vuosina 2006-2011 Kahlos johti Suomen Akatemian tutkimushanketta, jossa tutkittiin myöhäisantiikin uskonnollista ja ideologista murrosta. Vuosina 2014-2019 Kahlos oli tutkijana Suomen Akatemian rahoittamassa huippuyksikössä Reason and Religious Recognition. Kahlos on ollut kaksi kertaa Helsingin yliopiston Tutkijakollegiumin tutkijana (vuosina 2011-2014 ja 2019-2021. Vuosina 2021-2022 hän oli vierailevana tutkijana Clare Hallissa, Cambridgen yliopistossa ja vuosina 2023-2024 vierailevana tutkijana tutkimusinstituutissa Israel Institute for Advanced Studies (Hebrew University of Jerusalem). Vuodesta 2022 Kahlos on ollut tutkijana Lissabonin yliopistossa, Centro de Estudos Clássicos.
Hänen uusin suomenkielinen teoksensa on vuonna 2023 ilmestynyt Taikakirja: Magia antiikin Kreikassa ja Roomassa. Kahlos julkaisee Antiikki nyt! -podcastsarjaa.
Maijastina Kahloksen puoliso on kirjailija Jarkko Tontti.
Teoksia suomeksi

Taikakirja: Magia antiikin Kreikassa ja Roomassa.  Helsinki:  Otava, 2023.  ISBN 978-951-1-42865-7
Roomalaiset ja barbaarit.  Helsinki:  Otava, 2020.  ISBN 978-951-1-33504-7
Rooman viimeiset päivät.  Helsinki:  Otava, 2016.  ISBN 978-951-1-29726-0
Uskonnot antiikin Roomassa.  (Marja-Leena Hännisen ja Ulla Lehtosen kanssa)  Helsinki:  Teos, 2012.  ISBN 978-951-851360-8
Teoksia englanniksi

Religious Dissent in Late Antiquity, 350-450, Oxford, Oxford University Press 2020. ISBN 978-0-1900-6725-0
Forbearance and Compulsion. The Rhetoric of Religious Tolerance in Late Antiquity., London, Duckworth 2009. ISBN 978-0-7156-3698-5
Debate and Dialogue – Christian Rhetorical Strategies against Pagans in the Roman West, c. 380–430, Aldershot, Ashgate 2007. ISBN 978-0-7546-5713-2
Vettius Agorius Praetextatus. Senatorial Life in Between, Acta Instituti Romani Finlandiae no. 26, Roma 2002. (Ilmestynyt aikaisemmin väitöskirjana Saeculum Praetextati, Helsinki 1998). ISBN 952-5323-05-6. Italiankielinen käännös Vettio Agorio Pretestato. Una vita senatoriale nella transizione, kääntänyt Giuliana Bartoli, Roma, Victrix Edizioni 2010. ISBN 978-88-88646-40-4
Toimitettuja teoksia

Roomalaista arkea ja juhlaa.  (Toimittaneet Marja-Leena Hänninen ja Maijastina Kahlos. Tietolipas 201)  Suomalaisen kirjallisuuden seura, 2004.  ISBN 951-746-595-5
Changes and Continuities in Christian Apologetic, eds. A. Jacobsen, M. Kahlos & J. Ulrich,  Frankfurt, Peter Lang 2009. ISBN 978-3-631-57976-3
The Faces of the other. Religious Rivalry and Ethnic Encounters in the later Roman world, ed. M. Kahlos, Cursor mundi 10, Turnhout, Brepols 2012. ISBN 978-2-503-53999-7
Emperors and the Divine – Rome and its Influence , ed. M. Kahlos, COLLeGIUM 20, Helsinki, Helsinki Collegium for Advanced Studies 2016. ISBN 978-951-51-2024-3 Teoksen verkkoversio.
Spaces in Late Antiquity. Cultural, Theological and Archaeological Perspectives, eds. J. Day, R. Hakola, M. Kahlos & U. Tervahauta, London: Routledge 2016. ISBN 978-1-472-45016-6
Recognition and Religion: Contemporary and Historical Perspectives, eds. M. Kahlos, H. J. Koskinen & R. Palmén, London: Routledge 2019. ISBN 978-0-367-13359-7
Slavery in the Late Antique World, 150 – 700 CE, eds. C. L. de Wet, M. Kahlos & V. Vuolanto, Cambridge: Cambridge University Press 2022. ISBN 978-1-108-56815-9.
Käännöksiä

Henrik Lättiläinen: Henrikin Liivinmaan kronikka.  ((Heinrici chronicon Livoniae, 1200-luku.) Suomennos: Maijastina Kahlos & Raija Sarasti-Wilenius. Suomalaisen Kirjallisuuden Seuran toimituksia 934)  Helsinki:  Suomalaisen Kirjallisuuden Seura, 2003.  ISBN 951-746-521-1
Aiheesta muualla

Maijastina Kahloksen kotisivut ja blogi.
Maijastina Kahloksen sivu Helsingin yliopiston Tuhat-tutkimustietokannassa.
"Roomalaiset ja barbaarit" Maijastina Kahlos Kalle Haatasen radio-ohjelmassa.
Maijastina Kahlos Otavan sivuilla.
| Auktoriteettitunnisteet  |
| --- | --- |
Kansainväliset:  ISNI  VIAF  WorldCat 
Kansalliset:  Norja  Ranska  BnF data  Saksa  Israel  Suomi (KANTO)  Belgia  Yhdysvallat  Latvia  Korea  Alankomaat  Puola  Vatikaani 
Tieteilijät:  CiNii  ORCID  PhilPeople  Scopus 
Henkilöt:  Deutsche Biographie 
Muut:  IdRef